《读书灯》
宋代·钱时

读书灯，明暳暳，
溪堂硬度人亲送似。历落平生未见书，
与汝间送几半世。几年来，
味无味，并与青编共捐弃。
半身沦落浙江濆，壁角破圈尘没鼻。
新春忽尔思起废，顷刻工夫依前具。
提入山翁结草庐，永夜虚窗照天地。
圣教衰，异端炽，
千古冥行士何事。人人有此大光明，
埋没荒唐渺漫处。象山翁，
天启秘，嫡嗣慈湖更超诣。
隔儒俗学破沉疴，暗室迷途逢宝炬。
读书灯，明一切，
不是山翁爱文字。逢人若问伏羲前，
灯下齁齁方瞌睡。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。